《水调歌头 寿边守》
清代·程伯春

功名果何物，天欲付英豪。请看襄汉，今日谁驾六灵鳌。

阅礼崇诗元帅，大纛高牙临塞，砥柱一洪涛。百辟拱辰极，欢动赭黄袍。

策无遗，勋益著，德弥高。定知阳报，谢庭兰玉付儿曹。

秀发如君独擅，浑似当年幼度，文武素兼韬。岁岁长为寿，霞液荐蟠桃。

作者简介：程步云，字蟾客，嘉善人。道光己酉举人，候选训导。有《慎仪堂诗存》。